St John's Wood
St John's Wood on linnaosa Suur-Londoni loodeosas Westminsteris Regent's Parkist vahetult loodes, Charing Crossist 4 km loodes. See on väga jõukas rajoon, mille sihtnumber NW8 oli ajakirja Forbes andmetel keskmise elamu müügihinna poolest 2007. aastal Londonis 5. kohal. 2013. aastaks olid St John's Woodi majade hinnad jõudnud erakordsele tasemele. Peatänaval Avenue Roadil oli müüa üle kümne villa. Kõige kallima eest küsiti 65 miljonit naela, kõige odavama eest 15 miljonit. Teiste hinnad olid 25 miljoni kandis.